**LYČIŲ LYGYBĖS RODIKLIŲ SAVIVALDYBĖSE SĄRAŠAS**

**SANTRUMPOS**

LSD – Lietuvos statistikos departamentas

ŠITC – Švietimo informacinių technologijų centras

SADM – Lietuvos Respublikos socialinės apsaugos ir darbo ministerija

SODRA – Valstybinio socialinio draudimo fondo valdyba prie Socialinės apsaugos ir darbo ministerijos

SPIS – Socialinės paramos šeimai informacinė sistema

VRK – Lietuvos Respublikos vyriausioji rinkimų komisija

HI (SIC) – Higienos instituto Sveikatos informacijos centras

IRD – Informatikos ir ryšių departamentas prie Lietuvos Respublikos vidaus reikalų ministerijos

VMI – Valstybinė mokesčių inspekcija prie Lietuvos Respublikos finansų ministerijos

**SĄVOKOS**

***Statistinis rodiklis*** (angl. *statistical indicator*)– masinio reiškinio savybės ar ypatybės charakteristika konkrečiomis vietos ir laiko sąlygomis, išreikšta skaičiumi[[1]](#footnote-1).

***Pilkoji zona*** (angl. *grey zone/ grey area*) **–** sritys, rodikliai, kurių šiuo metu nėra galimybės apskaičiuoti dėl duomenų trūkumo ar esamų duomenų ribotumo.

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Rodiklio sritis / pavadinimas** | **Dimensijos** | **Dinamika/ Būsena** | **Rengėjas/ Šaltinis** | | **Aprašas** |
| **Demografija** | | | | | | |
| 1. | Gyventojų skaičius metų pradžioje | Lytis  Savivaldybės  Amžiaus grupės (0–14; 15–64; 65 ir vyresni) | Skelbiama[[2]](#footnote-2) | LSD | | Demografinė visuomenės padėtis ir kaita yra iškalbingas gyvenimo kokybės rodiklis, kuris atspindi ir nelygybės tendencijas visuomenėje.  Nuolatinių gyventojų skaičius atitinkamų metų pradžioje apskaičiuojamas prie nuolatinių gyventojų skaičiaus ankstesnių metų pradžioje pridėjus per kalendorinius metus gyvų gimusių kūdikių, atvykusių ir imigravusių asmenų skaičių ir atėmus per tą patį periodą mirusių, išvykusių ir emigravusių asmenų skaičių[[3]](#footnote-3). Tai yra išvestinis demografinių procesų (gimstamumo, mirtingumo, migracijos) rodiklis[[4]](#footnote-4).  ***Nuolatiniai gyventojai*** *– visi asmenys, kurių nuolatinė gyvenamoji vieta ataskaitiniu laikotarpiu yra Lietuvos Respublikoje[[5]](#footnote-5).*  ***Nuolatinė gyvenamoji vieta*** *– vieta, kurioje asmuo paprastai praleidžia poilsiui skirtą paros dalį, nepaisant laikinųjų nebuvimų išvykstant poilsiauti, atostogauti, aplankyti draugus ir gimines, verslo reikalais, gydytis arba keliaujant religijos tikslais į šventąsias vietas. Nuolatiniais gyventojais yra laikomi tik asmenys, kurie: 1) iki ataskaitinės datos savo nuolatinėje gyvenamojoje vietoje nenutrūkstamai gyveno mažiausiai 12 mėn., arba 2) per paskutinius 12 mėnesių iki ataskaitinės datos atvyko į savo nuolatinę gyvenamąją vietą ketindami joje pasilikti mažiausiai vienus metus*[[6]](#footnote-6). |
| 2. | Moterų skaičius, tenkantis 1 tūkst. vyrų metų pradžioje | Savivaldybės  Amžiaus grupės (penkmetinės) | Skelbiama | LSD | | Rodiklis rodo moterų ir vyrų skaičiaus santykį, padaugintą iš 1000. Didelis moterų ir vyrų skaičiaus disbalansas gali sukelti neigiamų pasekmių visuomenei, todėl pageidautina, kad populiacijos struktūra pagal lytį būtų subalansuota[[7]](#footnote-7). |
| 3. | Išlaikomo amžiaus žmonių koeficientas metų pradžioje | Savivaldybės  Amžiaus grupės (0–14; 65 ir vyresni) | Skelbiama | LSD | | Tyrimai rodo, kad didžiąją dalį vadinamųjų priežiūros darbų (*care work*), susijusių tiek su vaikais, tiek su pagyvenusiais žmonėmis, atlieka moterys. Todėl išlaikomo amžiaus žmonių koeficientas atspindi ne tik gyventojų amžiaus struktūrą, bet ir tikėtiną „priežiūros darbų“ naštą, tenkančią moterims skirtingose savivaldybėse.  ***Bendrasis išlaikomo amžiaus žmonių koeficientas*** *yra vaikų iki 15 metų amžiaus ir pagyvenusių (65 metų ir vyresnio amžiaus) žmonių skaičius, tenkantis šimtui 15–64 metų amžiaus gyventojų.*  ***Išlaikomo amžiaus vaikų koeficientas*** *– vaikų iki 15 metų amžiaus skaičius, tenkantis šimtui 15–64 metų amžiaus gyventojų.*  ***Išlaikomo amžiaus pagyvenusių žmonių koeficientas*** *– pagyvenusių (65 metų ir vyresnio amžiaus) žmonių skaičius, tenkantis šimtui 15–64 metų amžiaus gyventojų*[[8]](#footnote-8). |
| 4. | Atvykusiųjų ir imigrantų skaičius, tenkantis 1 tūkst. gyventojų | Lytis  Savivaldybės  Amžiaus grupės (0–14; 15–64; 65 ir vyresni / penkmetinės) | Dalinai skelbiama[[9]](#footnote-9) (nėra pjūvio pagal lytį ir amžiaus grupes savivaldybėse; skelbiami tik absoliutūs sk.) | LSD | | Migracijos metu sukuriamos ne tik naujos galimybės, bet ir naujos nelygybės. Pasiekus tikslo šalį/savivaldybę lytis išlieka vienu svarbiausių veiksnių, apsprendžiančių atvykusiųjų ir imigrantų tolimesnes patirtis ir migracijos pasekmes[[10]](#footnote-10). Todėl informacija apie atvykusius ir imigrantus pagal lytį itin aktuali. |
| 5. | Išvykusiųjų ir emigrantų skaičius, tenkantis 1 tūkst. gyventojų | Lytis  Savivaldybės  Amžiaus grupės (0–14; 15–64; 65 ir vyresni / penkmetinės) | Dalinai skelbiama (nėra pjūvio pagal lytį ir amžiaus grupes savivaldybėse; skelbiami tik absoliutūs sk.) | LSD | | Su išorine ir vidine migracija susijusios tendencijos suteikia naudingos informacijos apie žmonių pasitenkinimą gyvenimu. Informacija apie išvykusiuosius ir emigrantus pagal lytį sudaro galimybes daryti prielaidas, kas – moterys ar vyrai – patiria didesnį ekonominį, socialinį nesaugumą, yra labiau nepatenkinti esama padėtimi konkrečioje savivaldybėje ir ieško galimybių savo potencialą realizuoti kitoje savivaldybėje ar užsienio šalyje. |
| 6. | Vidutinė tikėtina gyvenimo trukmė | Lytis  Savivaldybės  Amžius (0; 1; 5 ... 85) | Dalinai skelbiama (nėra pjūvio pagal savivaldybes (tik apskritys) ir lytį) | LSD | | Vidutinė tikėtina gyvenimo trukmė yra vienas dažniausiai naudojamų sveikatos rodiklių. Rodiklio augimas gali būti siejamas su keletu veiksnių, pavyzdžiui, augančia gyvenimo kokybe, gerėjančiomis sveikatos paslaugomis ir didėjančiu jų prieinamumu, sveikos gyvensenos populiarėjimu[[11]](#footnote-11). Tačiau dėl visuomenėje egzistuojančios lyčių nelygybės teigiami pokyčiai pagal lytį pasiskirsto netolygiai. Moterys visoje Europoje gyvena ilgiau nei vyrai, o didžiausias skirtumas fiksuojamas Lietuvoje – 10,5 metai (2015 m. duomenimis)[[12]](#footnote-12). Šis rodiklis padeda įvertinti, kaip šalies mastu nustatyti vidutinės tikėtinos gyvenimo trukmės skirtumai pagal lytį atsispindi savivaldybių lygmenyje.  ***Vidutinė tikėtina gyvenimo trukmė*** *yra tikimybinis rodiklis, parodantis, kiek vidutiniškai metų gyvens kiekvienas gimęs arba sulaukęs tam tikro amžiaus žmogus, jeigu visą būsimą tiriamos kartos gyvenimą mirtingumo lygis kiekvienoje gyventojų amžiaus grupėje liks nepakitęs*[[13]](#footnote-13). |
| 7. | Paauglėms motinoms gimusių vaikų skaičius, tenkantis 1 tūkst. atitinkamo amžiaus moterų | Motinų amžius (15-17; 18-19; 15–19)  Savivaldybės | Dalinai skelbiama (nėra pjūvio pagal savivaldybes, amžiaus grupę 15-19) | LSD | | Vaikų susilaukimas jaunesniame nei 20 metų amžiuje siejamas su daugeliu neigiamų socialinių, ekonominių, medicininių pasekmių tiek motinai, tiek kūdikiui. Nėščios paauglės dažniau nei vyresnio amžiaus gimdyvės patiria persileidimą, neonatalinę kūdikio mirtį, pagimdo negyvą vaisių[[14]](#footnote-14); jų kūdikiai pasižymi mažesniu svoriu ir didesniu sergamumu nei vyresnių motinų kūdikiai[[15]](#footnote-15),[[16]](#footnote-16). Merginos, kurios pirmo vaiko susilaukia būdamos jaunesnės nei 20 metų, taip pat neretai iškrenta iš ugdymo sistemos, rečiau įgyja vidurinį ar aukštąjį išsilavinimą, todėl dažniau susiduria su prasta ekonomine situacija, skurdu[[17]](#footnote-17). Kita vertus, šiuo metu vis dažniau pripažįstama, kad egzistuoja ir atvirkštinis ryšys – socialinė ar ekonominė atskirtis yra svarbus ankstyvo vaikų susilaukimo veiksnys. Dėl šių priežasčių rodiklis aktualus visuomenės sveikatos ir gerovės požiūriu, atspindi socialines ir ekonomines nelygybes tarp savivaldybių.  Rodiklis nurodo, kiek gyvų kūdikių gimė 1000-čiui 15-19 metų amžiaus[[18]](#footnote-18) moterų[[19]](#footnote-19). Apskaičiuojamas gyvų gimusių kūdikių moterims iki 19 metų (imtinai) skaičių padalinus iš vidutinio metinio 15-19 metų amžiaus moterų skaičiaus ir padauginus iš 1000. Analizuojant gimstamumą paauglystėje, jei turima pakankamai duomenų, rodiklis dažnai „skaidomas“ į dvi amžiaus grupes – 15-17 metų ir 18-19 metų. Tokiu būdu įvertinama jauniausio amžiaus merginų, kurioms vaikų susilaukimas paauglystėje gali sukelti daugiausiai neigiamų pasekmių, padėtis ir vyresnio amžiaus merginų grupės situacija.  Tarptautinės organizacijos šį rodiklį naudoja reprodukcinės sveikatos, lyčių lygybės padėčiai skirtingose šalyse įvertinti. 2000 m. Jungtinės Tautos priėmė „Tūkstantmečio deklaraciją“ ir nustatė „Tūkstantmečio raidos tikslus“. Šiame dokumente paauglių gimstamumo rodiklis nurodomas kaip penktojo tikslo – gimdyvių sveikatos gerinimo – indikatorius[[20]](#footnote-20). 2015 m. Jungtinių Tautų Europos Ekonominė Komisija šį rodiklį įtraukė į bendrą lyčių lygybės indikatorių sąrašą, o Jungtinių Tautų Statistikos komisijos Lyčių statistikos ekspertų grupė – į Pasaulinį minimalų rodiklių sąrašą Moters ir mergaitės žmogaus teisių srityje[[21]](#footnote-21). |
| **Socialinė ir ekonominė padėtis** | | | | | | |
|  | **Išsilavinimas** | | | | | |
| 8. | Gyventojų išsilavinimas | Lytis  Savivaldybės  Amžius (25–64;  25-34; 35-44; 45-54; 55-64)  Kategorijos:  Aukštasis; Aukštesnysis ir specialusis vidurinis;  Vidurinis;  Pagrindinis;  Pradinis | 2001; 2011  Dalinai skelbiama (nėra pjūvio pagal savivaldybes (tik apskritys), skelbiami tik absoliutūs sk.) | LSD | | Lyčių nelygybė išsilavinimo srityje gali neigiamai atsiliepti ekonomikos augimui ir socialinei įtraukčiai[[22]](#footnote-22). Šis rodiklis leidžia įvertinti, kokia gyventojų išsilavinimo struktūra skirtingose savivaldybėse pagal lytį ir amžių.  Procentinė dalis įgijusių tam tikrą išsilavinimą nuo atitinkamo amžiaus moterų ir vyrų konkrečioje savivaldybėje. Asmens išsilavinimo lygis apibrėžiamas kaip aukščiausias įgytas išsilavinimas (baigtas universitetas, vidurinė mokykla, etc.).  Savivaldybių lygiu informacija apie gyventojų išsilavinimą gaunama tik iš Gyventojų ir būstų surašymo duomenų. Gyventojų surašymai vyksta kas dešimt metų, todėl naujausia prieinama informacija – 2011 metų. |
| 9. | Mokyklinio amžiaus vaikai, nesimokantys mokykloje | Lytis  Savivaldybės  Amžius (7–15)  Priežastis:   * Iš viso pagal priežastis; * Išvykę iš šalies; * Priežastis nenurodyta; * Socialinės, psichologinės ir kitos priežastys | Nuo 2012–2013 m. m.  Dalinai skelbiama (pateikiami tik absoliutūs sk.) | ŠITC | | Siekiant užkirsti kelią lyčių nelygybei išsilavinimo srityje, svarbu užtikrinti lygias galimybes į švietimą kuo jaunesniame amžiuje. Todėl „Europa 2020“ strategijoje numatoma mažinti ankstyvojo pasitraukimo iš švietimo sistemos mastus[[23]](#footnote-23). Išsivysčiusiose šalyse, kuriose bendrojo ugdymo lankomumo lygis aukštas, dažniau mokykloje nesimoko berniukai[[24]](#footnote-24),[[25]](#footnote-25). Statistiniai duomenys rodo, kad Lietuvoje šalies mastu šiam reiškiniui didžiausios įtakos turi emigracija, pagrindinė vaikų nesimokymo priežastis – išvykimas iš šalies[[26]](#footnote-26).  Šis rodiklis matuoja, kokia dalis (procentais) 7–15 metų amžiaus vaikų nesimoko mokykloje.  ***Nesimokantis asmuo*** *– neįregistruotas Mokinių registre vaikas iki 16 metų, kurio deklaruota gyvenamoji vieta yra atitinkamoje savivaldybėje, arba vaikas, įrašytas į gyvenamosios vietos neturinčių asmenų apskaitą pagal savivaldybę, kurioje gyvena*[[27]](#footnote-27). |
|  | **Dalyvavimas darbo rinkoje** | | | | | |
| 10. | Užimtumo lygis | Lytis  Savivaldybės  Amžius (15–64) | Dalinai skelbiama (nėra savivaldybių dimensijos) | LSD | | Visuomenėje darbo pasidalijimas siejamas su viešosios ir privačiosios sferų priešprieša, nes esanti darbo ir globos, mokamo ir nemokamo darbo takoskyra remiasi vyrų ir moterų hierarchija, kuri pateisina žemesnę moterų padėtį. Tai lemia prastesnę moterų padėtį darbo rinkoje, jų mažesnis užimtumo lygis, jos dirba sektoriuose, kuriuose mokama mažiau[[28]](#footnote-28). Vienas iš ES tikslų – pasiekti, kad 2020 m. moterų ir vyrų užimtumo lygis siektų 75 proc., taip sumažinant lyčių užimtumo skirtumus[[29]](#footnote-29).  ***Užimtumo lygis*** *– rodiklis, išreiškiamas 15-64 metų amžiaus užimtų gyventojų ir visų 15-64 metų amžiaus gyventojų santykiu.*  ***Užimti gyventojai*** *– 15 metų ir vyresni asmenys, dirbantys bet kokį darbą, gaunantys už jį darbo užmokestį pinigais ar išmoką natūra arba turintys pajamų ar pelno. Užimtais gyventojais laikomi 15 metų ir vyresni gyventojai, tiriamąją savaitę ne trumpiau kaip valandą dirbę bet kokį darbą, už kurį gavo darbo užmokestį pinigais ar išmoką natūra ar iš kurio turėjo pelno ar pajamų, taip pat gyventojai, kurie turėjo darbą, bet tiriamąją savaitę laikinai nedirbo*[[30]](#footnote-30) . |
| 11. | Moterų ir vyrų užimtumo skirtumas | Savivaldybės  Amžius (15–64) | Naujas rodiklis[[31]](#footnote-31) | LSD | | Visuomenėje darbo pasidalijimas siejamas su viešosios ir privačiosios sferų priešprieša, nes esanti darbo ir globos, mokamo ir nemokamo darbo takoskyra remiasi vyrų ir moterų hierarchija, kuri pateisina žemesnę moterų padėtį. Tai lemia prastesnę moterų padėtį darbo rinkoje, jų mažesnis užimtumo lygis, jos dirba sektoriuose, kuriuose mokama mažiau[[32]](#footnote-32).  Rodiklis išreiškia skirtumą tarp vyrų ir moterų užimtumo lygių (procentiniais punktais). |
| 12. | Registruotas nedarbo lygis | Lytis  Savivaldybės | Nuo 1998 m.  Dalinai skelbiama (nėra lyties dimensijos) | Darbo birža | | Rodiklis matuoja, kokia procentinė dalis darbingo amžiaus gyventojų buvo bedarbiai (įsiregistravę teritorinėje darbo biržoje). Apskaičiuojamas metinis mėnesinių rodiklių vidurkis.  ***Bedarbis*** *– nedirbantis darbingo amžiaus darbingas asmuo, kuris nesimoko pagal bendrojo ugdymo programą ar pagal formaliojo profesinio mokymo programą arba nestudijuoja aukštojoje mokykloje pagal nuolatinės formos studijų programas ir yra įstatymų nustatyta tvarka įsiregistravęs teritorinėje darbo biržoje. (Lietuvos Respublikos užimtumo rėmimo įstatymo 2 str. 3 d.).[[33]](#footnote-33)*  ***Darbingo amžiaus gyventojai*** *– asmenys nuo 16 metų iki Lietuvos Respublikos valstybinių socialinio draudimo pensijų įstatymo nustatyto senatvės pensijos amžiaus*[[34]](#footnote-34). |
| 13. | Registruoti bedarbiai | Lytis  Savivaldybės  Amžiaus grupės (16–24; 16–29; 30–49; 50–pensinio)  Išsilavinimas (pradinis; pagrindinis; vidurinis; aukštesnysis; aukštasis neuniversitetinis; aukštasis universitetinis) | Dalinai skelbiama (nėra lyties, amžiaus, išsilavinimo dimensijų, pateikiami absoliutūs sk.) | Darbo birža | | Rodikliai, susiję su nedarbu, turėtų būti įvertinti ne tik lyties, bet ir amžiaus bei išsilavinimo požiūriu. Tai leidžia nustatyti, kokį poveikį išsilavinimas ir amžius daro lyčių (ne)lygybei darbo rinkoje ir ieškoti problemos židinių.  Rodiklis nurodo, kokia registruotų bedarbių struktūra pagal lytį, amžių, ir išsilavinimą (procentais nuo visų registruotų).  ***Pensinio amžiaus gyventojai*** *– asmenys, sulaukę teisės aktų nustatyto senatvės pensijos amžiaus, ir vyresni[[35]](#footnote-35) (2017 m. vyrai – 63 metai 6 mėn., moterys – 62 metai).[[36]](#footnote-36)*  PASIŪLYMAS: geriausia būtų skaičiuoti ir a) procentais, ir b) sk., tenkantį 1 tūkst. gyventojų. |
| 14. | Registruotų bedarbių nedarbo trukmė | Lytis  Savivaldybės  Amžiaus grupės  Nedarbo trukmė  a) *16-24 m. amžiaus:*  Iki 6 mėn.;  6 mėn. ir ilgiau  b) *25 m. ir vyresni:*  Iki 12 mėn.;  12 mėn. ir ilgiau | 2018 m.  Naujas rodiklis | Darbo birža | | Rodiklis parodo, kaip registruoti bedarbiai pasiskirsto pagal lytį, amžių ir nedarbo trukmę (procentais nuo visų registruotų). Tai leidžia įvertinti, kokio amžiaus moterys ir vyrai dažniau susiduria su ilgalaikiu nedarbu.  Nedarbo trukmė apibrėžiama pagal Lietuvos Respublikos užimtumo įstatymą, kur prie darbo rinkoje papildomai remiamų asmenų priskiriami *ilgalaikiai bedarbiai iki 25 metų, kurių nedarbo trukmė ilgesnė kaip 6 mėnesiai, ir ilgalaikiai bedarbiai nuo 25 metų, kurių nedarbo trukmė ilgesnė kaip 12 mėnesių, skaičiuojant nuo įsiregistravimo teritorinėje darbo biržoje dienos[[37]](#footnote-37).* |
| 15. | Valstybinio socialinio draudimo tėvystės išmoka 30 kalendorinių dienų iki vaikui sukaks 3 mėn. (iki 2017 m. liepos 1 d. *–* iki vaikui sukaks 1 mėn.)[[38]](#footnote-38) | Savivaldybės | Nuo 2006 m.  Skelbiama | LSD/ SODRA | | Netolygus darbo šeimoje pasidalijimas, kuomet moterys atlieka neproporcingai daugiau neapmokamo priežiūros darbo, sukuria prielaidas moterų diskriminacijai darbe[[39]](#footnote-39). Todėl lyčių požiūriu svarbu turėti informaciją ne tik apie užimtus ir nedirbančius gyventojus savivaldybėse, bet ir duomenis apie tai, kiek vyrai naudojasi galimybe dalyvauti vaikų priežiūroje pirmaisiais jų gyvenimo mėnesiais. Į išmoką gali pretenduoti dirbantys, iki pirmosios tėvystės atostogų dienos ne trumpesnį kaip 12 mėnesių per paskutinius 24 mėnesius motinystės socialinio draudimo stažą sukaupę vyrai (su kai kuriomis išimtimis)[[40]](#footnote-40).  Rodiklio išraiška – vidutinis metinis gavėjų skaičius. |
| 16. | Valstybinio socialinio draudimo vaiko priežiūros išmoka iki vaikui sukaks 1 metai (iki 2017 m. buvo vadinama motinystės/tėvystės pašalpa)[[41]](#footnote-41) | Lytis  Savivaldybės | Nuo 2011 m.  Dalinai skelbiama (pateikiami absoliutūs sk.) | LSD/ SODRA | | Netolygus darbo šeimoje pasidalijimas, kuomet moterys atlieka neproporcingai daugiau neapmokamo priežiūros darbo sukuria prielaidas moterų diskriminacijai darbe[[42]](#footnote-42). Todėl lyčių požiūriu svarbu turėti informaciją ne tik apie užimtus ir nedirbančius gyventojus savivaldybėse, bet ir duomenis apie tai, kiek vyrai naudojasi galimybe dalyvauti vaikų priežiūroje pirmaisiais jų gyvenimo metais. Teisę gauti vaiko priežiūros išmoką turi vienas iš dirbančių tėvų, įtėvių ar globėjų, kuri(s) iki pirmosios vaiko priežiūros atostogų dienos turi sukaupusi(ęs) ne trumpesnį kaip 12 mėnesių per paskutinius 24 mėnesius motinystės socialinio draudimo stažą (su kai kuriomis išimtimis)[[43]](#footnote-43).  Rodiklio išraiška – vidutinio metinio gavėjų skaičiaus pasiskirstymas pagal lytį (procentais). |
| 17. | Valstybinio socialinio draudimo vaiko priežiūros išmoka nuo 1 vaiko metų iki vaikui sukaks 2 metai (iki 2017 m. buvo vadinama motinystės/tėvystės pašalpa) | Lytis  Savivaldybės | Nuo 2011 m.  Dalinai skelbiama (pateikiami absoliutūs sk.) | LSD/ SODRA | | Netolygus darbo šeimoje pasidalijimas, kuomet moterys atlieka neproporcingai daugiau neapmokamo priežiūros darbo sukuria prielaidas moterų diskriminacijai darbe[[44]](#footnote-44). Todėl lyčių požiūriu svarbu turėti informaciją ne tik apie užimtus ir nedirbančius gyventojus savivaldybėse, bet ir duomenis apie tai, kiek vyrai naudojasi galimybe dalyvauti vaikų priežiūroje pirmaisiais jų gyvenimo metais. Teisę gauti vaiko priežiūros išmoką turi vienas iš dirbančių tėvų, įtėvių ar globėjų, kuri(s) iki pirmosios vaiko priežiūros atostogų dienos turi sukaupusi(ęs) ne trumpesnį kaip 12 mėnesių per paskutinius 24 mėnesius motinystės socialinio draudimo stažą (su kai kuriomis išimtimis)[[45]](#footnote-45).  Rodiklio išraiška – vidutinio metinio gavėjų skaičiaus pasiskirstymas pagal lytį (procentais). |
| 18. | Vietų skaičius, tenkantis 100 vaikų, lankančių ikimokyklinio ugdymo įstaigas | Savivaldybės  Amžius:  (a) vaikų iki 1 metų amžiaus  (b) vaikų 1–3 metų amžiaus  (c) vaikų virš 3 metų iki mokyklinio amžiaus | Dalinai skelbiama (nėra vaikų amžiaus grupių dimensijos) | ŠITC | | ES lygiu atlikta analizė parodė, kad vaikų priežiūros paslaugų prieinamumas stipriai veikia moterų dalyvavimą darbo rinkoje[[46]](#footnote-46). Šis rodiklis padeda įvertinti, ar formalios vaiko priežiūros paslaugų prieinamumo poreikis yra patenkinamas atskirose Lietuvos savivaldybėse. Jis parodo, kiek vietų ikimokyklinio ugdymo įstaigose tenka 100 jas lankančių vaikų.  PASIŪLYMAS: Esant galimybei skirti valstybinį ir privatų sektorius. |
| 19. | Vaikų ikimokykliniame ugdyme dalis, palyginti su atitinkamo amžiaus vaikais (proc.) | Savivaldybės  Amžius:  (a) vaikų iki 1 metų amžiaus  (b) vaikų 1–3 metų amžiaus  (c) vaikų virš 3 metų iki mokyklinio amžiaus | Dalinai skelbiama (nėra vaikų amžiaus grupių dimensijos) | ŠITC | | ES lygiu atlikta analizė parodė, kad formalios vaiko priežiūros paslaugų prieinamumas stipriai veikia moterų dalyvavimą darbo rinkoje[[47]](#footnote-47). Šis rodiklis padeda įvertinti formalios vaiko priežiūros paslaugų aprėptį. Jis parodo, kokia dalis atitinkamo amžiaus vaikų lanko ikimokyklines ugdymo įstaigas. Europos Komisijos 2004 m. suformuluotuose Barselonos tiksluose numatyta siekti, kad iki 2010 m. ES valstybėse narėse formaliajame ikimokykliniame ugdyme dalyvautų 33 proc. jaunesnių nei 3 metai ir 90 proc. vyresnių 3 metų vaikų[[48]](#footnote-48). Vis dėlto, iki šiol daugelyje šalių šie tikslai nėra pasiekti[[49]](#footnote-49). Interpretuojant rodiklio reikšmes svarbu žinoti, kad jis nebūtinai atspindi vaiko priežiūros paslaugų poreikio patenkinimą, nes tam įtakos turi daugiau veiksnių, pavyzdžiui, dalis tėvų gali naudotis neformaliomis vaiko priežiūros paslaugomis[[50]](#footnote-50). Taip pat mažesnes rodiklio vertes, ypač jaunesnėse amžiaus grupėse, gali lemti naudojimasis alternatyviomis valstybės remiamomis vaiko priežiūros galimybėmis namuose – motinystės, tėvystės, vaiko priežiūros atostogos. |
| 20. | Neformaliajame ugdyme dalyvaujančių mokinių dalis, palyginti su atitinkamo amžiaus mokiniais (proc.) | Lytis  Savivaldybės  Amžius (7-15; 16-19) | Naujas rodiklis | ŠITC | | Rodiklis rodo, kokia dalis atitinkamo amžiaus vaikų yra ugdomi pagal neformaliojo ugdymo kryptis (muzikos, dailės, teatro, sporto, techninės kūrybos ir pan.).  ***Neformalusis švietimas*** *– švietimas pagal įvairias švietimo poreikių tenkinimo, kvalifikacijos tobulinimo, papildomos kompetencijos įgijimo programas*[[51]](#footnote-51). |
| 21. | Apdraustieji (dirbantys) | Lytis  Savivaldybė  Amžius  Sektorius (valstybinis; privatus)  Darbo laiko trukmė (visą ir ne visą darbo laiką dirbantys darbuotojai)  Užimtumo pobūdis (samdomieji darbuotojai; savarankiškai dirbantys asmenys) | Naujas rodiklis | LSD/ SODRA | | Rodiklis parodo apdraustųjų valstybiniu socialiniu draudimu (dirbančiųjų) pasiskirstymą pagal lytį, amžių, sektorių ir užimtumo pobūdį. Interpretuojant rodiklio reikšmes svarbu atkreipti dėmesį į esminį jo ribotumą – darbuotojų skaičius skaičiuojamas pagal įmonės registracijos vietą, t. y. kiek atitinkamoje savivaldybėje registruotose įmonėse dirba darbuotojų. Pagal faktišką darbuotojo gyvenamąją vietą nėra galimybės įvertinti, nes daug darbuotojų, deklaravusių gyvenamąją vietą vienoje savivaldybėje, iš tikrųjų dirba ir gyvena kitoje savivaldybėje.  *Dalinai pilka zona.* Duomenys apie darbuotojų darbo laiko trukmę nėra renkami, todėl tokiu pjūviu rodiklio neįmanoma paskaičiuoti. |
| **Vyresniojo amžiaus žmonių ir neįgaliųjų priežiūros paslaugų prieinamumas** | | | | | | |
| 22. | Vietų skaičius globos įstaigose seniems žmonėms metų pabaigoje, tenkantis 100 globos įstaigų gyventojų | Savivaldybės  Lytis  Amžius  (65 metai ir vyresni) | Nuo 2010 m.  Naujas rodiklis | | LSD | Lietuvoje ir kitose Europos šalyse patiriamas spartus gyventojų senėjimas ir ši tendencija, prognozuojama, nesikeis bent iki XXI a. vidurio[[52]](#footnote-52). Tyrimai rodo, kad didžioji dalis pagyvenusių žmonių priežiūros darbų tenka moterims. Dėl to dažnai nukenčia moterų darbinė, apmokama veikla. Siekiant įtvirtinti faktinę lyčių lygybę svarbu palengvinti neapmokamo globos darbo naštą užtikrinant viešų paslaugų prieinamumą.  Rodiklis rodo, kiek vietų valstybės (apskričių), savivaldybių, visuomeninių organizacijų, parapijų, privačiose ir kitose (specialiosiose) globos įstaigose tenka 100 tų įstaigų gyventojų. Rodiklis padeda įvertinti, ar senyvo amžiaus žmonių priežiūros paslaugų prieinamumo poreikis yra patenkinamas. Atkreiptinas dėmesys į tai, kad, esant poreikiui, savivaldybės gali savo gyventojus apgyvendinti kitų savivaldybių globos įstaigose. |
| 23. | Vietų skaičius globos įstaigose suaugusiems neįgaliesiems metų pabaigoje, tenkantis 100 globos įstaigų gyventojų | Savivaldybės  Lytis  Amžius  (18 metų ir vyresni) | Nuo 2010 m.  Naujas rodiklis | | LSD | Tyrimai rodo, kad didžioji dalis neįgalių žmonių priežiūros darbų tenka moterims. Dėl to dažnai nukenčia moterų darbinė, apmokama veikla. Siekiant įtvirtinti faktinę lyčių lygybę svarbu palengvinti neapmokamo globos darbo naštą užtikrinant viešų paslaugų prieinamumą.  Rodiklis rodo, kiek vietų valstybės (apskričių), savivaldybių, visuomeninių organizacijų, parapijų, privačiose globos įstaigose suaugusiems neįgaliesiems tenka 100 tų įstaigų gyventojų. Rodiklis padeda įvertinti, ar suaugusių neįgaliųjų priežiūros paslaugų prieinamumo poreikis yra patenkinamas. Atkreiptinas dėmesys į tai, kad, esant poreikiui, savivaldybės gali savo gyventojus apgyvendinti kitų savivaldybių globos įstaigose. |
| 24. | Socialinių paslaugų asmens namuose gavėjų skaičius, tenkantis 1 tūkst. gyventojų | Savivaldybės  Lytis  Amžius | Nuo 2010 m.  Dalinai skelbiama (pateikiami absoliutūs sk.) | | LSD | Tyrimai rodo, kad didžioji dalis senyvo amžiaus ir neįgalių žmonių priežiūros darbų tenka moterims. Dėl to dažnai nukenčia moterų darbinė, apmokama veikla. Siekiant įtvirtinti faktinę lyčių lygybę svarbu palengvinti neapmokamo globos darbo naštą užtikrinant viešų paslaugų prieinamumą.  Rodiklis rodo, kiek socialines paslaugas asmens namuose gaunančiųjų senyvo amžiaus žmonių ir žmonių su negalia (darbingo amžiaus ir vaikų), įskaitant pagalbos pinigų gavėjus, tenka 1 tūkst. gyventojų.  ***Socialinę pagalbą asmens namuose*** *gali gauti: suaugę asmenys su negalia ir jų šeimos; senyvo amžiaus asmenys ir jų šeimos; vaikai su negalia ir jų šeimos; kiti asmenys ir šeimos (laikinai dėl ligos ar kitų priežasčių savarankiškumo netekę asmenys). Asmeniui (šeimai), teisės aktų nustatyta tvarka gaunančiam (-iai) socialinę pašalpą, arba jeigu pajamos yra mažesnės už 2 valstybės remiamų pajamų dydžius, pagalbos namuose paslaugos teikiamos nemokamai. Visi kiti klientai už paslaugas moka pagal patvirtintą pagalbos į namus kainą*[[53]](#footnote-53). |
|  | **Ekonominė galia** | | | | | |
| 25. | Vidutinis mėnesinis darbo užmokestis | Lytis  Savivaldybės  Tipas  (bruto; neto)  Sektorius  (valstybinis; privatus) | Dalinai skelbiama (nėra pjūvio pagal savivaldybes ir lytį) | LSD | | Žmonių galimybės generuoti asmenines pajamas ir apmokamu darbu įgytus finansinius išteklius užtikrina jų ekonominę autonomiją. Tai – vienas pamatinių veiksnių, darančių poveikį ne tik materialinei, bet ir emocinei žmonių gerovei. Vidutinio mėnesinio darbo užmokesčio rodiklis atskleidžia, kas – moterys ar vyrai – savivaldybėse gauna didesnius atlyginimus. Tai parodo, kokį poveikį lytis daro ekonominės autonomijos įgijimui.  Interpretuojant rodiklio reikšmes svarbu atkreipti dėmesį į esminį jo ribotumą – darbuotojų darbo užmokestis skaičiuojamas pagal įmonės registracijos vietą, t. y. koks tos savivaldybės įmonėse dirbančių darbo užmokestis. Pagal faktišką darbuotojo gyvenamąją vietą nėra galimybės įvertinti, viena priežasčių – daug darbuotojų, deklaravusių gyvenamąją vietą vienoje savivaldybėje, iš tikrųjų dirba ir gyvena kitoje savivaldybėje.  ***Bruto darbo užmokestis*** *– atlyginimas pinigais, apimantis tiesiogiai darbdavio darbuotojui mokamą pagrindinį darbo užmokestį ir papildomą uždarbį, įskaitant darbuotojo mokamas valstybinio socialinio draudimo įmokas ir gyventojų pajamų mokestį. Neįskaitoma materialinė, laikinojo nedarbingumo pašalpa, mokama neatsižvelgiant į finansavimo šaltinį, kompensacija už nepanaudotas kasmetines atostogas, išeitinė išmoka ir pan.*  ***Neto darbo užmokestis*** *– atlyginimas pinigais, apimantis tiesiogiai darbdavio darbuotojui mokamą pagrindinį darbo užmokestį ir papildomą uždarbį, atskaičius darbuotojo mokamas valstybinio socialinio draudimo įmokas ir gyventojų pajamų mokestį*[[54]](#footnote-54). |
| 26. | Moterų ir vyrų darbo užmokesčio atotrūkis | Savivaldybės  Sektorius  (valstybinis; privatus)  Skirtumas  (santykinis (proc.); absoliutusis) | Dalinai skelbiama (trūksta savivaldybių dimensijos) | LSD | | Žmonių galimybės generuoti asmenines pajamas ir apmokamu darbu įgytus finansinius išteklius užtikrina jų ekonominę autonomiją. Tai – vienas pamatinių veiksnių, darančių poveikį ne tik materialinei, bet ir emocinei žmonių gerovei. Moterų ir vyrų darbo užmokesčio atotrūkis – santykinis arba absoliutusis moterų ir vyrų darbo užmokesčio skirtumas. Pateikiama skirtumo tarp vyrų ir moterų vidutinio valandinio bruto darbo užmokesčio, palyginti su vyrų vidutiniu valandiniu bruto darbo užmokesčiu, procentinė dalis[[55]](#footnote-55). Įvertinus rodiklio reikšmes pagal sektorių, galima užčiuopti, kuriame – valstybiniame ar privačiame sektoriuje – didžiausia moterų ir vyrų ekonominė nelygybė.  ***Bruto darbo užmokestis*** *– atlyginimas pinigais, apimantis tiesiogiai darbdavio darbuotojui mokamą pagrindinį darbo užmokestį ir papildomą uždarbį, įskaitant darbuotojo mokamas valstybinio socialinio draudimo įmokas ir gyventojų pajamų mokestį. Neįskaitoma materialinė, laikinojo nedarbingumo pašalpa, mokama neatsižvelgiant į finansavimo šaltinį, kompensacija už nepanaudotas kasmetines atostogas, išeitinė išmoka ir pan.*[[56]](#footnote-56) |
| 27. | Valstybinio socialinio draudimo vidutinės senatvės pensijos atotrūkis | Savivaldybės  Lytis | Nuo 2010 m.  Naujas rodiklis | LSD | | Moterų mažesnis darbo užmokestis, didesnė koncentracija ne visą darbo laiką dirbančiųjų tarpe ir dažnesni karjeros pertrūkiai dėl vaikų ar suaugusių artimųjų priežiūros, daro poveikį bazinei jų pensijai ir atitinkamai didina riziką senatvėje gyventi skurde[[57]](#footnote-57). Rodiklis parodo skirtumą procentais tarp vidutinės moterų ir vyrų valstybinio socialinio draudimo senatvės pensijos. Apskaičiuojamas iš 1 atėmus vidutinės moterų senatvės pensijos dydžio ir vidutinės vyrų senatvės pensijos dydžio santykį, padauginus iš 100.[[58]](#footnote-58) |
| 28. | Valstybinio socialinio draudimo vidutinės išankstinės senatvės pensijų gavėjų skaičius, tenkantis 1 tūkst. darbingo amžiaus gyventojų | Savivaldybės  Lytis | Nuo 2012 m.  Naujas rodiklis | LSD | | Dėl išankstinės senatvės pensijos skyrimo gali kreiptis asmuo, kuriam iki senatvės pensijos amžiaus yra likę ne daugiau kaip 5 metai, kuris neturi jokių darbinių ar kitų draudžiamųjų pajamų ir nedirba, tačiau turi 30 metų stažą. Jei išankstinės pensijos mokėjimo metu asmuo įsidarbina, gauna kitų draudžiamųjų pajamų, pensijų ar pašalpų, išankstinės senatvės pensijos mokėjimas nutraukiamas arba sustabdomas [[59]](#footnote-59).  Rodiklis netiesiogiai atskleidžia įsidarbinimo priešpensiniame amžiuje sunkumų mastą savivaldybėse, nes pasirinkęs išankstinę pensiją asmuo apsisprendžia gauti mažesnę senatvės pensiją vėliau, kai sulauks pensinio amžiaus. Ši pensija yra mažinama priklausomai nuo to, kiek laiko yra likę iki asmeniui nustatyto pensinio amžiaus[[60]](#footnote-60). |
| 29. | Socialinės pašalpos gavėjų skaičius, tenkantis 1 tūkst. gyventojų | Savivaldybės  Lytis | Nuo 2018 m.  Dalinai skelbiama (trūksta lyties dimensijos, pateikiami absoliutūs sk.) | LSD | | Vienas svarbių ekonominės galios rodiklių yra skurdo rizikos lygis pagal lytį. Tačiau jis skaičiuojamas atrankinių tyrimų pagrindu, visos šalies mastu, todėl savivaldybių lygiu nebūtų reprezentatyvus. Socialinės pašalpos gavėjų skaičius, tenkantis 1 tūkst. gyventojų, nėra tapatus skurdo rizikos rodikliui, bet artimas. Teisę gauti piniginę socialinę paramą turi šeima arba vienas gyvenantis asmuo, kurių turimo turto vertė neviršija turto vertės normatyvo; pajamos yra mažesnės už valstybės remiamas pajamas (VRP – 102 Eur) bendrai gyvenantiems asmenims arba vienam gyvenančiam asmeniui[[61]](#footnote-61). Vidutinis metinis socialinės pašalpos gavėjų skaičius – tai dydis, rodantis, kiek vidutiniškai per mėnesį asmenų atitinkamais metais savivaldybėje gavo socialinę pašalpą[[62]](#footnote-62). |
| 30. | Senyvo amžiaus socialinės pašalpos gavėjai (65 metų ir vyresni) | Lytis  Savivaldybės | Naujas rodiklis | SADM  (SPIS) | | Rodiklis parodo, kokia procentinė dalis senyvo amžiaus asmenų (65 metų ir vyresni) lyginant su visais 65 metų ir vyresniais moterimis ir vyrais, gyvenančiais konkrečioje savivaldybėje, gauna socialinę pašalpą. Rodiklis netapatus, bet artimas skurdo rizikos lygio sulaukus senyvo amžiaus rodikliui, kuris įtrauktas į EK 2016-2019 m. Strateginių įsipareigojimų užtikrinti lyčių lygybę aktualių rodiklių sąrašą[[63]](#footnote-63). Teisę gauti piniginę socialinę paramą turi šeima arba vienas gyvenantis asmuo, kurių turimo turto vertė neviršija turto vertės normatyvo; pajamos yra mažesnės už valstybės remiamas pajamas (VRP – 102 Eur) bendrai gyvenantiems asmenims arba vienam gyvenančiam asmeniui[[64]](#footnote-64). |
| 31. | Socialinę pašalpą gaunančių šeimų, kurias sudaro tik vienas iš tėvų ir jo vaikai, dalis, palyginti su visomis socialinę pašalpą gaunančiomis šeimomis | Savivaldybės | Naujas rodiklis | SADM  (SPIS) | | Rodiklis parodo, kokia procentinė dalis šeimų, kurias sudaro tik vienas iš tėvų ir jo vaikai, gauna socialinę pašalpą (lyginant su visomis socialinę pašalpą gaunančiomis šeimomis). Rodiklis netapatus, bet artimas rodikliui „Skurdą patirti rizikuojantys namų ūkiai, kuriuos sudaro tik vienas iš tėvų ir jo vaikai“, kuris įtrauktas į EK 2016-2019 m. Strateginių įsipareigojimų užtikrinti lyčių lygybę aktualių rodiklių sąrašą[[65]](#footnote-65). Teisę gauti piniginę socialinę paramą turi šeima arba vienas gyvenantis asmuo, kurių turimo turto vertė neviršija turto vertės normatyvo; pajamos yra mažesnės už valstybės remiamas pajamas (VRP – 102 Eur) bendrai gyvenantiems asmenims arba vienam gyvenančiam asmeniui[[66]](#footnote-66). |
|  | **Valdžia ir sprendimų priėmimas** | | | | | |
| 32. | Kandidatai į savivaldybės tarybos narius | Lytis  Savivaldybės  Matavimo vienetai:  a) procentais; b) 1 tūkst. tenka savivaldybėje gyvenančių moterų ir vyrų | Naujas rodiklis | VRK | | a) Moterų ir vyrų proporcija (procentais) tarp kandidatų į savivaldybės tarybos narius.  b) Moterų ir vyrų kandidatų į savivaldybės tarybos narius skaičius, tenkantis 1 tūkst. 18 metų ir vyresnių savivaldybėje gyvenančių moterų ir vyrų.  Nuolatinis moterų išstūmimas į politikos paraštes yra ydingas ne tik dėl keliamų abejonių praktikuojamos demokratijos veiksmingumu[[67]](#footnote-67), bet ir priimamų sprendimų kokybės. Todėl savivaldybių tarybų sudėtis turėtų būti kaip galima labiau subalansuota lyčių aspektu. Rodiklis leidžia daryti įžvalgas apie konkrečioje savivaldybėje kuriamas sąlygas ir politinį įsipareigojimą tiek moterims, tiek vyrams dalyvauti formuojant politiką vietos lygiu. |
| 33. | Išrinkta savivaldybių tarybų narių (gauta mandatų) | Lytis  Savivaldybės  Matavimo vienetai:  a) procentais; b) 1 tūkst. tenka savivaldybėje gyvenančių moterų ir vyrų | Dalinai skelbiama (pateikiami absoliutūs sk.) | VRK | | a) Moterų ir vyrų proporcija (procentais) tarp išrinktų savivaldybės tarybos narių.  b) Moterų ir vyrų tarp išrinktų savivaldybės tarybos narių skaičius, tenkantis 1 tūkst. 18 metų ir vyresnių savivaldybėje gyvenančių moterų ir vyrų.  Rodiklis leidžia daryti įžvalgas apie konkrečioje savivaldybėje kuriamas sąlygas ir politinį įsipareigojimą tiek moterims, tiek vyrams dalyvauti formuojant politiką vietos lygiu. |
| 34. | Kandidatai į savivaldybės mero postą | Lytis  Savivaldybės | Naujas rodiklis | VRK | | a) Moterų ir vyrų proporcija (procentais) tarp kandidatų į savivaldybės mero postą.  b) Moterų ir vyrų kandidatų į savivaldybės mero postą skaičius, tenkantis 1 tūkst. 18 metų ir vyresnių savivaldybėje gyvenančių moterų ir vyrų.  Rodiklis leidžia daryti įžvalgas apie visuomenės bei vietinio politinio elito suvokimą apie moterų ir vyrų dalyvavimą formuojant politiką vietos lygiu ir struktūrines prielaidas moterims siekti nuoseklios politinės karjeros. |
|  | **Sveikata ir sveikatos paslaugos** | | | | | |
| 35. | Standartizuotas mirtingumas dėl narkotikų vartojimo | Savivaldybės  Lytis | Dalinai skelbiama (HI leidinyje „Visuomenės sveikatos būklė Lietuvos savivaldybėse 2016“, trūksta lyties dimensijos; OSP trūksta savivaldybių dimensijos) | HI (SIC) | | Mirusiųjų dėl priežasčių, susijusių su narkotikų vartojimu, skaičius 100 000 gyventojų (standartizuota pagal amžių pagal 2013m. Europos standartą). Pagal amžių standartizuoti mirtingumo rodikliai rodo, koks būtų analizuojamos žmonių sveikatos problemos dažnis 60–yje savivaldybių, jeigu jose gyventojų amžiaus struktūra būtų vienoda. Standartizuoti rodikliai yra skirti tik palyginimui tarp savivaldybių.Standartizacija taikoma tam, kad būtų eliminuota gyventojų amžiaus įtaka mirtingumo rodikliams[[68]](#footnote-68). |
| 36. | Standartizuotas mirtingumas dėl tyčinių susižalojimų (savižudybės) | Savivaldybės  Lytis | HI (SIC) | | Mirusiųjų dėl tyčinių susižalojimų (savižudybių) skaičius 100 000 gyventojų (standartizuota pagal amžių pagal 2013m. Europos standartą). Pagal amžių standartizuoti mirtingumo rodikliai rodo, koks būtų analizuojamos žmonių sveikatos problemos dažnis 60–yje savivaldybių, jeigu jose gyventojų amžiaus struktūra būtų vienoda. Standartizuoti rodikliai yra skirti tik palyginimui tarp savivaldybių.Standartizacija taikoma tam, kad būtų eliminuota gyventojų amžiaus įtaka mirtingumo rodikliams[[69]](#footnote-69). |
| 37. | Standartizuotas mirtingumas dėl alkoholio vartojimo | Savivaldybės  Lytis | HI (SIC) | | Mirusiųjų dėl priežasčių, susijusių su alkoholio vartojimu, skaičius 100 000 gyventojų (standartizuota pagal amžių pagal 2013m. Europos standartą). Pagal amžių standartizuoti mirtingumo rodikliai rodo, koks būtų analizuojamos žmonių sveikatos problemos dažnis 60–yje savivaldybių, jeigu jose gyventojų amžiaus struktūra būtų vienoda. Standartizuoti rodikliai yra skirti tik palyginimui tarp savivaldybių.Standartizacija taikoma tam, kad būtų eliminuota gyventojų amžiaus įtaka mirtingumo rodikliams[[70]](#footnote-70). |
| 38. | Standartizuotas mirtingumas dėl išorinių mirties priežasčių | Savivaldybės  Lytis | HI (SIC) | | Mirusiųjų dėl išorinių mirties priežasčių (transporto įvykių, atsitiktinių paskendimų, nukritimų, šalčio poveikio, pasikėsinimų (nužudymų), atsitiktinio apsinuodijimo narkotikais, atsitiktinio apsinuodijimo alkoholiu, tyčinių susižalojimų (savižudybių)) skaičius 100 000 gyventojų (standartizuota pagal amžių pagal 2013m. Europos standartą). Pagal amžių standartizuoti mirtingumo rodikliai rodo, koks būtų analizuojamos žmonių sveikatos problemos dažnis 60–yje savivaldybių, jeigu jose gyventojų amžiaus struktūra būtų vienoda. Standartizuoti rodikliai yra skirti tik palyginimui tarp savivaldybių.Standartizacija taikoma tam, kad būtų eliminuota gyventojų amžiaus įtaka mirtingumo rodikliams[[71]](#footnote-71). |
| 39. | Šeimos gydytojų skaičius  10 000 gyv. | Savivaldybės | Skelbiama (HI leidinyje „Visuomenės sveikatos būklė Lietuvos savivaldybėse 2016“; OSP dalinai neskelbiama (nėra savivaldybių dimensijos) | HI (SIC) | | Fizinė, emocinė, psichologinė sveikata yra sudėtinės asmens gerovės dalys[[72]](#footnote-72), todėl svarbu užtikrinti sveikatos priežiūros paslaugų prieinamumą gyventojams. Šeimos gydytojai yra pirmieji medicinos specialistai, į kuriuos kreipiamasi susidūrus su sveikatos problemomis, todėl šis rodiklis atspindi pirminės medicininės pagalbos prieinamumą.  *Į šio rodiklio skaičiavimus įtraukti tik praktikuojantys šeimos gydytojai, t. y. asmenys, turintys universitetinį medicininį išsilavinimą (gydytojo diplomą) ir teikiantys asmens sveikatos priežiūros paslaugas pacientams*[[73]](#footnote-73). |
| 40. | Vaikų ligų gydytojų skaičius 10 000 atitinkamo amžiaus vaikų | Savivaldybės  Amžius (0-6; 7-17) | Dalinai skelbiama (nėra savivaldybių dimensijos) | HI (SIC)/ LSD | | Fizinė, emocinė, psichologinė sveikata yra sudėtinės asmens gerovės dalys[[74]](#footnote-74), todėl svarbu užtikrinti sveikatos priežiūros paslaugų prieinamumą gyventojams. Vaikams reikalinga specializuota medicininė priežiūra, kvalifikuoti gydytojai, galintys *patarti tėvams dėl vaiko priežiūros pirmaisiais jo gyvenimo metais, padėti jiems pastebėti pirmuosius ligų simptomus, sugebėti užkirsti kelią naujoms ligoms, tinkamai gydyti ir išsaugoti vaikų sveikatą*[[75]](#footnote-75).  *Į šio rodiklio skaičiavimus įtraukti visų specializacijų vaikų ligų gydytojai (pediatrai, neonatologai, vaikų kardiologai, vaikų endokrinologai, vaikų pulmonologai, vaikų nefrologai, vaikų hematologai, vaikų alergologai, vaikų gastroenterologai, vaikų intensyvios terapijos gydytojai, vaikų neurologai ir kiti ambulatoriniame ir stacionariniame lygyje dirbantys gydytojai)*.[[76]](#footnote-76) |
|  | **Smurtas viešoje erdvėje ir artimoje aplinkoje** | | | | | |
| 41. | Užregistruotų seksualinės prievartos nusikaltimų skaičius, tenkantis 100 tūkst. gyventojų | Savivaldybės  Nusikaltimo pobūdis:  a) Viešojoje erdvėje  b) Artimoje aplinkoje | Nuo 1993 m.  Dalinai skelbiama (trūksta nusikaltimo pobūdžio dimensijos) | LSD | | Seksualinė prievarta yra rimta žmogaus teisių, visuomenės sveikatos ir gerovės problema, sukelianti ilgalaikių neigiamų pasekmių prievartos aukoms[[77]](#footnote-77). Nepriklausomai nuo to, ar seksualinė prievarta vyksta artimoje aplinkoje ar viešojoje erdvėje, kiekviena visuomenė suinteresuota, kad tokių nusikaltimų būtų kuo mažiau.  Rodiklis rodo, kiek užregistruotų visų rūšių seksualinės prievartos nusikaltimų tenka 100 tūkst. gyventojų. Vis dėlto, interpretuojant rodiklio reikšmes svarbu nepamiršti, kad seksualiniai nusikaltimai pasižymi dideliu latentiškumo laipsniu, kuomet tik nedidelė dalis aukų praneša apie įvykusį nusikaltimą.  *Prie seksualinės prievartos priskiriamas išžaginimas ir kiti seksualiniai išpuoliai. Išžaginimas apibrėžiamas kaip lytiniai santykiai be sutikimo, o seksualinis išpuolis reiškia seksualinę prievartą, neprilyginamą išžaginimui. Seksualinis išpuolis gali būti nepageidaujamas lytinis aktas, bandymas atlikti seksualinį aktą arba kontaktas ar bendravimas, susijęs su nepageidaujamu seksualinio pobūdžio elgesiu, neprilyginamu išžaginimui. Prie šios nusikalstamos veikos taip pat priskiriami seksualiniai išpuoliai su fiziniu kontaktu ar be jo, įskaitant seksualinius išpuolius pasitelkiant narkotikus, seksualinius išpuolius prieš santuokinį partnerį prieš jos ar jo valią, seksualinius išpuolius prieš bejėgį asmenį, nepageidaujamą graibymą, seksualinio pobūdžio priekabiavimą ir grasinimus. Duomenys susiję tik su policijos užregistruota nusikalstama veika*[[78]](#footnote-78). |
| 42. | Užregistruoti nusikaltimai dėl smurto artimoje aplinkoje | Savivaldybės  Matavimo vienetai:  a) tenka 100 tūkst. gyventojų; a) palyginti su visais užregistruotais nusikaltimais, procentais. | Nuo 2012 m.  Skelbiama | LSD/ IRD | | Smurtas artimoje aplinkoje ne tik turi sunkių pasekmių jį patyrusiems, bet ir neigiamai veikia visuomenę, keldamas grėsmę šalies vystymuisi ir demokratijai. Todėl 2011 m. Lietuvoje buvo priimtas „Apsaugos nuo smurto artimoje aplinkoje įstatymas“, kurio tikslas – ginti asmenis nuo smurto artimoje aplinkoje. Dažniausiai nuo smurto artimoje aplinkoje nukenčia moterys.  Rodiklis leidžia susidaryti pirminį vaizdą apie problemos mastą savivaldybėje.  a) Rodiklis rodo, kiek užregistruotų nusikaltimų dėl smurto artimoje aplinkoje tenka 100 tūkst. gyventojų.  b) Rodiklis rodo, kokią procentinę dalį visų užregistruotų nusikaltimų sudaro užregistruoti nusikaltimai dėl smurto artimoje aplinkoje. |
| 43. | Asmenų, nukentėjusių nuo smurto artimoje aplinkoje, skaičius, tenkantis 100 tūkst. atitinkamo amžiaus gyventojų | Lytis  Savivaldybės  Amžiaus grupės (0–17; 18–64; 65 ir vyresni)  Artima aplinka:  A. Intymaus partnerio;  B. Šeimos narių ir kitų artimos aplinkos asmenų:  1) tėvų ar įtėvių (motinos (pamotės), įmotės, tėvo (patėvio), įtėvio, globėjo);  2) vaikų ar įvaikių;  3) kitų artimos aplinkos asmenų (brolio, sesers, senelio (-ės) ir kt.). | Nuo 2017 m.  Dalinai skelbiama (pateikiami absoliutūs sk.) | LSD/ IRD | | Smurtas artimoje aplinkoje ne tik turi sunkių pasekmių jį patyrusiems, bet ir neigiamai veikia visuomenę, keldamas grėsmę šalies vystymuisi ir demokratijai. Todėl 2011 m. Lietuvoje buvo priimtas „Apsaugos nuo smurto artimoje aplinkoje įstatymas“, kurio tikslas – ginti asmenis nuo smurto artimoje aplinkoje.  Rodiklis rodo, kiek nuo smurto artimoje aplinkoje nukentėjusių asmenų tenka 100 tūkst. atitinkamo amžiaus gyventojų. Rodiklis atskleidžia nukentėjusiųjų nuo smurto artimoje aplinkoje demografinį portretą lyties ir amžiaus aspektais. |
| 44. | Asmenų, įtariamų (kaltinamų) padarius nusikaltimą artimoje aplinkoje, skaičius, tenkantis 100 tūkst. atitinkamo amžiaus gyventojų | Lytis  Savivaldybės  Amžiaus grupės (14–17; 18–64; 65 ir vyresni) | Nuo 2017 m.  Dalinai skelbiama (pateikiami absoliutūs sk.) | LSD/ IRD | | Smurtas artimoje aplinkoje ne tik turi sunkių pasekmių jį patyrusiems, bet ir neigiamai veikia visuomenę, keldamas grėsmę šalies vystymuisi ir demokratijai. Todėl 2011 m. Lietuvoje buvo priimtas „Apsaugos nuo smurto artimoje aplinkoje įstatymas“, kurio tikslas – ginti asmenis nuo smurto artimoje aplinkoje.  Rodiklis rodo, kiek asmenų, įtariamų (kaltinamų) padarius nusikaltimą artimoje aplinkoje, tenka 100 tūkst. atitinkamo amžiaus gyventojų. Rodiklis atskleidžia smurtautojų demografinį portretą lyties ir amžiaus aspektais. Ši informacija naudinga planuojant smurto artimoje aplinkoje prevencijos veiklas. |
| 45. | Asmenų, įtariamų (kaltinamų) padarius nusikaltimą artimoje aplinkoje pakartotinai, skaičius, tenkantis 100 tūkst. atitinkamo amžiaus gyventojų | Lytis  Savivaldybės  Amžiaus grupės (14–17; 18–64; 65 ir vyresni) | Nuo 2018 m.  Naujas rodiklis | LSD/ IRD | | Smurtas artimoje aplinkoje ne tik turi sunkių pasekmių jį patyrusiems, bet ir neigiamai veikia visuomenę, keldamas grėsmę šalies vystymuisi ir demokratijai. Todėl 2011 m. Lietuvoje buvo priimtas „Apsaugos nuo smurto artimoje aplinkoje įstatymas“, kurio tikslas – ginti asmenis nuo smurto artimoje aplinkoje.  Rodiklis rodo, kiek asmenų, įtariamų (kaltinamų) padarius nusikaltimą artimoje aplinkoje pakartotinai, tenka 100 tūkst. atitinkamo amžiaus gyventojų. Rodiklis atskleidžia ne tik smurtautojų demografinį portretą, bet ir pakartotinio smurto mastus. Ši informacija atskleidžia sistemos, kovojančios su smurtu artimoje aplinkoje, darbo veiksmingumą. |
| 46. | Smurtą artimoje aplinkoje patyrę asmenys, gavę specializuotą kompleksinę pagalbą | Lytis  Savivaldybės  Amžiaus grupės (0–17; 18–64; 65 ir vyresni) | Nuo 2018 m.  Dalinai skelbiama (trūksta savivaldybių dimensijos, pateikiami absoliutūs sk.) | LSD/ SADM | | Kovojant su smurto artimoje aplinkoje pasekmėmis svarbu, kad nukentėjusiesiems būtų suteikta reikalinga pagalba. *Kiekvienoje savivaldybėje veikia specializuotos pagalbos centras, kuris, gavęs iš policijos pareigūnų informaciją apie smurto atvejį ir smurtą artimoje aplinkoje patyrusio asmens ryšiams palaikyti duomenis, nedelsdamas telefonu, elektroniniu paštu ar tiesiogiai susisiekia su smurtą patyrusiu asmeniu ir pasiūlo pagalbą, kad įveiktų kritinę būklę: išsiaiškina esamą padėtį ir emociškai palaiko, informuoja apie tolesnės pagalbos teikimą ir individualaus pagalbos priemonių plano sudarymą, su smurtą patyrusiu asmeniu suderina jam priimtiniausią tolesnės specializuotos kompleksinės pagalbos teikimo būdą (telefonu, elektroniniu paštu ar susitikus)*[[79]](#footnote-79). *Jei smurtą patyręs asmuo priima siūlomą pagalbą, kartu su juo sudaro individualų pagalbos priemonių planą, kuriame atsispindi smurtą patyrusio asmens padėtis, kritinės būklės įveikimo procesas ir abipusiai įsipareigojimai*[[80]](#footnote-80). Nukentėjusieji į centrą pagalbos kreiptis gali ir tiesiogiai.  Rodiklis rodo, kokia dalis nuo smurto artimoje aplinkoje nukentėjusių asmenų gavo specializuotą kompleksinę pagalbą (procentais).  ***Specializuotos pagalbos centras*** *– įstaiga, kurios veiklos tikslas yra suteikti specializuotą kompleksinę pagalbą smurtą artimoje aplinkoje patyrusiems asmenims*[[81]](#footnote-81).  *Pasitelkdamas kitas pagalbą nuo smurto artimoje aplinkoje nukentėjusiesiems teikiančias organizacijas ar specialistus, specializuotos pagalbos centras suteikia teisinę, psichologinę pagalbą, kad asmuo įveiktų kritinę būklę, informuoja visais rūpimais klausimais ir konsultuoja, organizuoja ar tarpininkauja, kad tolesnę pagalbą teiktų kitos institucijos, jei asmuo pageidauja, tarpininkauja, kad smurtą patyrusiam asmeniui būtų suteikta medicinos pagalba. Siekdamas suteikti ilgalaikę pagalbą smurtą patyrusiam asmeniui, bendradarbiauja su savivaldybių ar nevyriausybinių organizacijų krizių centrais, teikiančiais nakvynės ar apgyvendinimo paslaugas, su socialinių paslaugų įstaigomis, policija, sveikatos priežiūros įstaigomis, teisinę pagalbą teikiančiomis institucijomis.[[82]](#footnote-82)* |

**PILKOSIOS ZONOS**

|  |  |  |  |  |
| --- | --- | --- | --- | --- |
| **Nr.** | **Rodiklio sritis / pavadinimas** | **Dimensijos** | **Rengėjas/ Šaltinis** | **Aprašas ir problematika** |
| **Dalyvavimas darbo rinkoje** | | | | |
| 1. | Savarankiškai dirbantys asmenys | Savivaldybės  Lytis  Užimtumo pobūdis (turintys samdomų darbuotojų,  neturintys samdomų darbuotojų) | SODRA | Pagal SODROS turimą informaciją, galima darbuotojus skirstyti į savarankiškai dirbančius ir samdomus darbuotojus. Tačiau nėra galimybės savarankiškai dirbančiųjų skaidyti į turinčius samdomų darbuotojų ir neturinčius samdomų darbuotojų. Tokia informacija būtina siekiant tiksliai įvertinti moterų ir vyrų verslumo lygį, nes Lietuvoje gana populiarus darbas pagal individualios veiklos pažymą, kuomet darbuotojas traktuojamas kaip savarankiškai dirbantis, realybėje nebūtinai atspindi ekonominę autonomiją (nuo darbdavio). Tai greičiau ne tik Lietuvoje, bet ir kitose išsivysčiusiose valstybėse plintančio prekariteto požymiai, kuomet siekiant mokėti mažesnius mokesčius pakeičiami darbo santykiai, perkeliant administravimo, mokesčių apskaitos naštą ir atsakomybę darbuotojui, dėl ko darbuotojas dar ir tampa mažiau socialiai apsaugotas. |
| 2. | Ne visą darbo laiką dirbančių tėvų užimtumo skirtumai | Savivaldybės  Lytis | LSD | Vienas iš ES tikslų – pasiekti, kad moterys ir vyrai priežiūros ir buities pareigoms skirtų vienodesnę dalį laiko ir kad būtų užtikrintos galimybės lengviau suderinti priežiūros ir profesines pareigas[[83]](#footnote-83). Šis rodiklis padėtų atskleisti, kaip vaikų turėjimas veikia moterų ir vyrų užimtumą Lietuvos savivaldybėse. Tačiau jis apskaičiuojamas atrankinių tyrimų duomenų pagrindu (šiuo atveju – *European Union Labour Force Survey* (EU-LFS) ir tinkamas tik analizei visos šalies mastu, dėl nepakankamo respondentų skaičiaus pjūviai pagal savivaldybes nebūtų reprezentatyvūs. Lietuvoje nėra institucijos, kuri rinktų informaciją apie darbuotojų darbo laiką, todėl administracinių duomenų, kuriais būtų galima remtis, taip pat nėra. |
| **Ekonominė galia** | | | | |
| 3. | Bendrosios gyventojų pajamos | Savivaldybės  Lytis  Amžius | VMI/ SODRA/ LSD | Analizuojant lyčių lygybę savivaldybėse ekonominės galios aspektu būtų labai svarbu įvertinti gyventojų gaunamų bendrųjų pajamų (per mėnesį ar metus) dydžius, nes ne visų gyventojų pajamos yra susijusios tik su darbo santykiais. Vis dėlto, šiuo metu įvertinti bendrąsias gyventojų pajamas nėra galimybės, nes dalis pajamų apmokestinama, kitos ne (pavyzdžiui, pensijos), taip pat pajamas ir mokesčius nuo skirtingų pajamų rūšių administruoja skirtingos institucijos, pavyzdžiui, SODRA turi informacijos apie gaunamą darbo užmokestį, bet neturi apie gaunamas kitų rūšių pajamas (dividendai; palūkanos; individualios įmonės savininko pajamos, gautos iš šios įmonės apmokestinto pelno; individualios veiklos pajamos, įskaitant pajamas, gautas verčiantis veikla pagal verslo liudijimą ir individualios veiklos vykdymo pažymą; pajamos už kilnojamojo ar nekilnojamojo daikto nuomą, etc.). Duomenis apie kitų rūšių pajamas kaupia VMI, tačiau duomenų bazė nėra susieta su SODROS duomenų baze. Kol nebus įteisintas privalomas pajamų ir turto deklaravimas, tikėtina, įvertinti gyventojų gaunamų bendrųjų pajamų skirtumus nebus įmanoma. |
| 4. | Moterų ir vyrų bendrųjų pajamų skirtumas | Savivaldybės  Lytis  Amžius  Sektorius |
| 5. | Asmenys, gyvenantys žemiau skurdo ribos | Savivaldybės  Lytis  Amžius |  | Nuo 2005 m. skurdo rizikos rodikliams skaičiuoti naudojami pajamų ir gyvenimo sąlygų statistinio tyrimo duomenys *European Union Statistics on Income and Living Conditions* (EU-SILC). Tyrimo duomenys tinkami tik analizei visos šalies mastu, dėl nepakankamo respondentų skaičiaus pjūviai pagal savivaldybes nebūtų reprezentatyvūs. Kadangi skurdo rizikos lygis apskaičiuojamas namų ūkių pagrindu (žr. žemiau), galimybių apskaičiuoti rodiklius administracinių duomenų pagrindu nėra, nes tiesiog nėra duomenų apie visų namų ūkiųdisponuojamąsias pajamas.  ***Skurdo rizikos lygis*** *– asmenų, kurių ekvivalentinės piniginės disponuojamosios pajamos mažesnės už skurdo rizikos ribą, dalis.*  ***Skurdo rizikos riba*** *– sąlyginis pajamų dydis, už kurį mažesnes disponuojamąsias pajamas gaunantys namų ūkiai priskiriami prie skurstančiųjų. Pagrindiniu skurdo kriterijumi laikoma skurdo rizikos riba, lygi 60 proc. ekvivalentinių piniginių disponuojamųjų pajamų medianos.*  ***Ekvivalentinės disponuojamosios pajamos*** *apskaičiuojamos namų ūkio disponuojamąsias pajamas padalijus iš namų ūkio ekvivalentinio dydžio. Visiems to paties namų ūkio nariams priskiriamos vienodos ekvivalentinės disponuojamosios pajamos[[84]](#footnote-84).* |
| 6. | Skurdo rizikos lygis ir socialinė atskirtis sulaukus senyvo amžiaus (65 ir vyresni) | Savivaldybės  Lytis |  |
| 7. | Skurdą arba socialinę atskirtį patirti rizikuojantys namų ūkiai, kuriuos sudaro tik vienas iš tėvų ir jo vaikai | Savivaldybės |  |
| **Valdžia ir sprendimų priėmimas** | | | | |
| 8. | Savivaldybėms pavaldžių įstaigų vadovai | Savivaldybės  Lytis |  | Bendruomenės gerovei poveikį darantys sprendimai priimami ne tik formaliu (politiniu), bet ir praktiniu lygiu. Pastarasis svarbus tuo, kad nutarimų raidei suteikia apčiuopiamą „kūną“. Būtent šiame etape įvyksta tai, ką žmonės patiria kaip lyčių lygybės politikos veikimą praktikoje, kurios turinys gali kisti priklausomai nuo savivaldybėms pavaldžių įstaigų vadovų požiūrio į problemas ir keliamų prioritetų. Įstaigų vadovų sudėtis lyčių požiūriu parodytų faktines moterų ir vyrų galimybes daryti poveikį politikai praktinio jos įgyvendinimo lygmenyje. Šiuo metu nėra prieinama, susisteminta informacija apie savivaldybėms pavaldžių įstaigų vadovų pasiskirstymą lyties aspektu. Reikėtų siekti, kad savivaldybės viešai skelbtų savo pavaldume esančių įstaigų darbuotojų pasiskirstymo pagal lytį statistiką (išskiriant: bendroves ir įmones, viešąsias įstaigas; biudžetines įstaigas). |
| 9. | Partijų vidinių valdymo struktūrų savivaldoje sudėtis | Savivaldybės  Lytis |  | Didesnė dalis partijų turi savo skyrius ne visose savivaldybėse. Skiriasi partijų valdymo struktūra (nėra bendros visoms partijoms valdymo struktūros, vienos gali turėti skyrių ir poskyrius, skyrių tarybas, kitos gali turėti tik skyriaus pirmininką ir pavaduotojus). Taip pat tos pačios partijos valdymo struktūra gali skirtis atskirose savivaldybėse. Todėl duomenys gali būti sunkiai palyginami. Kita vertus, pakankamai informacijos apie moterų dalyvavimą politinėje veikloje savivaldybių lygiu teikia kandidatų sąrašai ir savivaldybių tarybų narių sąrašai. Vietos kandidatų sąrašai iš esmės geriausiai atskleidžia partijos narių įtaką partijos struktūroje savivaldybių lygmeniu. Todėl racionaliau vertinti rinkimų kandidatų sąrašus, o ne rinkti informaciją apie pačios partijos struktūras savivaldybėse. |
| **Laikas** | | | | |
| 10. | Laikas skiriamas darbinei veiklai per dieną (valandomis) | Savivaldybės  Lytis |  | Diskriminuojančių socialinių normų poveikio lyčių nelygybei analizė yra svarbi siekiant darnios savivaldybių plėtros. Privataus gyvenimo organizavimą ir santykius su vaikais grindžiant tradiciniu požiūriu į moteriškumą ir vyriškumą, įtvirtinamos nevienodos moterų ir vyrų pozicijos privačioje sferoje[[85]](#footnote-85), o tai atsiliepia moterų veiklai viešojoje erdvėje. Siekiant išmatuoti normų ir lyčių vaidmenų poveikį lyčių nelygybei daugelyje pasaulio šalių renkami duomenys apie laiką, kurį moterys ir vyrai skiria apmokamam ir neapmokamam darbui, laisvalaikiui. Tačiau ši informacija gaunama atrankinių tyrimų pagalba (Europos šalių atveju – *European Quality of Life Survey* (EQLS) ir *European Working Conditions Survey* (EWCS)), todėl tinkama tik analizei visos šalies mastu, dėl nedidelio respondentų skaičiaus pjūviai pagal savivaldybes nebūtų reprezentatyvūs. |
| 11. | Laikas skiriamas namų ūkio ir/ar vaikų priežiūrai per dieną (valandomis) | Savivaldybės  Lytis |  |
| 12. | Laikas skiriamas visuomeninei veiklai ir/ar poilsiui per dieną (valandomis) | Savivaldybės  Lytis |  |
|  | **Smurtas artimoje aplinkoje** | | | |
| 13. | Asmenų, nukentėjusių nuo smurto artimoje aplinkoje, skaičius, tenkantis 100 tūkst. atitinkamo amžiaus gyventojų | Smurto forma (fizinis, psichologinis, seksualinis, nepriežiūra, ekonominis) |  | Dėl mažo atvejų skaičiaus, kuomet smurtas artimoje aplinkoje analizuojamas smurto formos aspektu, atsiranda rizika pažeisti nukentėjusiųjų konfidencialumą. |

1. <https://e-seimas.lrs.lt/portal/legalActPrint/lt?jfwid=a82o5airv&actualEditionId=GuhEhIQOzB&documentId=TAIS.415723&category=TAD> [↑](#footnote-ref-1)
2. Čia ir toliau tekste rodiklio būsena žymima „Skelbiama“, jei statistiniai duomenys yra skelbiami (prieinami visuomenei) oficialiąją statistiką tvarkančių institucijų portaluose. [↑](#footnote-ref-2)
3. <https://osp.stat.gov.lt/documents/10180/130368/Metodika_2016_149.pdf> [↑](#footnote-ref-3)
4. <https://osp.stat.gov.lt/documents/10180/130368/Metodika_2016_149.pdf> [↑](#footnote-ref-4)
5. <https://osp.stat.gov.lt/documents/10180/0/gyventoju+skaicius_metainfo> [↑](#footnote-ref-5)
6. <https://osp.stat.gov.lt/documents/10180/0/gyventoju+skaicius_metainfo> [↑](#footnote-ref-6)
7. <http://www.searo.who.int/entity/health_situation_trends/data/chi/sex-ratio/en/> [↑](#footnote-ref-7)
8. <https://osp.stat.gov.lt/services-portlet/pub-edition-file?id=27100> [↑](#footnote-ref-8)
9. Čia ir toliau tekste rodiklio būsena žymima „Dalinai skelbiama“, jei tik dalis statistinių duomenų yra skelbiami (prieinami visuomenei) oficialiąją statistiką tvarkančių institucijų portaluose, pavyzdžiui, trūksta lyties ar savivaldybių dimensijos, situacijos savivaldybėse palyginimui netinkama rodiklio išraiška (pateikiami tik absoliutūs skaičiai), etc. [↑](#footnote-ref-9)
10. <http://www.rosavzw.be/digidocs/dd-001417_2016_Gender_Age_Migration_IDS.pdf> [↑](#footnote-ref-10)
11. <https://data.oecd.org/healthstat/life-expectancy-at-birth.htm> [↑](#footnote-ref-11)
12. *Gender Equality Index 2017: Measuring gender equality in the European Union 2005-2015* – Report [↑](#footnote-ref-12)
13. <https://osp.stat.gov.lt/documents/10180/1468200/Vid_tiketinos_gyv_trukmes_RKA_2012.pdf/87d68529-95f4-4d48-9f32-15befa485dad> [↑](#footnote-ref-13)
14. Rizzo, H.M., 2014. Adolescent Fertility and Early Marriage. In: W. C. Cockerham, R. Dingwall, and S. R. Quah, eds., *The Wiley Blackwell Encyclopedia of Health, Illness, Behavior, and Society*, 1st edition, Chicester: John Wiley & Sons, Ltd., p. 15–18. [↑](#footnote-ref-14)
15. <https://www.unfpa.org/sites/default/files/pub-pdf/EN-SWOP2013.pdf> [↑](#footnote-ref-15)
16. Gilbert, W., Jandial, D., Field, N., Bigelow, P., Danielsen, B., 2004. Birth outcomes in teenage pregnancies. *Journal of Maternal-Fetal and Neonatal Medicine*, 16(5), p. 265–270. [↑](#footnote-ref-16)
17. <https://www.plannedparenthood.org/files/6813/9611/7632/Reducing_Teen_Pregnancy.pdf> [↑](#footnote-ref-17)
18. Pasaulio sveikatos organizacija paauglystės amžiumi laiko periodą nuo 10 iki 19 metų amžiaus imtinai. [↑](#footnote-ref-18)
19. <http://www.un.org/en/development/desa/population/publications/pdf/fertility/Report_Adolescent-Fertility-since-ICPD.pdf> [↑](#footnote-ref-19)
20. <http://www.un.org/millenniumgoals/2015_MDG_Report/pdf/MDG%202015%20rev%20(July%201).pdf> [↑](#footnote-ref-20)
21. <https://www.unece.org/fileadmin/DAM/stats/publications/2015/ECE_CES_37_WEB.pdf> [↑](#footnote-ref-21)
22. <http://eacea.ec.europa.eu/education/eurydice/documents/thematic_reports/120en.pdf> [↑](#footnote-ref-22)
23. <http://eacea.ec.europa.eu/education/eurydice/documents/thematic_reports/163EN.pdf> [↑](#footnote-ref-23)
24. <http://eacea.ec.europa.eu/education/eurydice/documents/thematic_reports/120en.pdf> [↑](#footnote-ref-24)
25. <https://unstats.un.org/unsd/genderstatmanual/Print.aspx?Page=Educational-participation> [↑](#footnote-ref-25)
26. <https://osp.stat.gov.lt/statistiniu-rodikliu-analize#/> [↑](#footnote-ref-26)
27. <https://osp.stat.gov.lt/documents/10180/0/nesimokantieji_metainfo/678c9484-5562-45cb-80ec-14df03083e20> [↑](#footnote-ref-27)
28. <https://www.researchgate.net/publication/274707083_Contested_Gender_Equality_and_Policy_Variety_in_Europe_Introducing_a_Critical_Frame_Analysis_Approach_Mieke_Verloo_and_Emanuela_Lombardo> [↑](#footnote-ref-28)
29. <http://ec.europa.eu/eurostat/statistics-explained/index.php/Gender_statistics#Labour_market>

    *2016-2019 m. strateginiai įsipareigojimai užtikrinti lyčių lygybę*. Europos Komisija [↑](#footnote-ref-29)
30. <https://osp.stat.gov.lt/naujienos?articleId=5428501> [↑](#footnote-ref-30)
31. Čia ir toliau tekste rodiklio būsena žymima „Naujas rodiklis“, jei iki šiol statistiniai duomenys nebuvo skelbiami (prieinami visuomenei) oficialiąją statistiką tvarkančių institucijų portaluose. [↑](#footnote-ref-31)
32. <https://www.researchgate.net/publication/274707083_Contested_Gender_Equality_and_Policy_Variety_in_Europe_Introducing_a_Critical_Frame_Analysis_Approach_Mieke_Verloo_and_Emanuela_Lombardo> [↑](#footnote-ref-32)
33. <http://www.ldb.lt/informacija/patarimai/patarimaiieskantiemsdarbo/puslapiai/kas_gali_buti_laikomas.aspx> [↑](#footnote-ref-33)
34. <https://osp.stat.gov.lt/documents/10180/3329771/Gyventojai.pdf> [↑](#footnote-ref-34)
35. <https://osp.stat.gov.lt/documents/10180/3329771/Gyventojai.pdf> [↑](#footnote-ref-35)
36. <http://www.pensijusistema.lt/index.php?619557871> [↑](#footnote-ref-36)
37. <https://www.e-tar.lt/portal/lt/legalAct/422c8b5042b811e6a8ae9e1795984391> [↑](#footnote-ref-37)
38. <http://www.sodra.lt/tevystes-ismokos-naujoves> [↑](#footnote-ref-38)
39. <https://www.researchgate.net/publication/274707083_Contested_Gender_Equality_and_Policy_Variety_in_Europe_Introducing_a_Critical_Frame_Analysis_Approach_Mieke_Verloo_and_Emanuela_Lombardo> [↑](#footnote-ref-39)
40. <http://www.sodra.lt/lt/situacijos/informacija-gyventojams/noriu-gauti-motinystes-arba-tevystes-ismoka/gime-kudikis-tevystes-ismoka> [↑](#footnote-ref-40)
41. <https://www.tevu-darzelis.lt/vaiko-prieziuros-atostogos-ir-ismokos/> [↑](#footnote-ref-41)
42. <https://www.researchgate.net/publication/274707083_Contested_Gender_Equality_and_Policy_Variety_in_Europe_Introducing_a_Critical_Frame_Analysis_Approach_Mieke_Verloo_and_Emanuela_Lombardo> [↑](#footnote-ref-42)
43. <http://www.sodra.lt/lt/situacijos/noriu-priziureti-kudiki-motinystes-tevystes-ismoka> [↑](#footnote-ref-43)
44. <https://www.researchgate.net/publication/274707083_Contested_Gender_Equality_and_Policy_Variety_in_Europe_Introducing_a_Critical_Frame_Analysis_Approach_Mieke_Verloo_and_Emanuela_Lombardo> [↑](#footnote-ref-44)
45. <http://www.sodra.lt/lt/situacijos/noriu-priziureti-kudiki-motinystes-tevystes-ismoka> [↑](#footnote-ref-45)
46. <http://www.europarl.europa.eu/RegData/etudes/workshop/join/2013/493037/IPOL-FEMM_AT%282013%29493037_EN.pdf> [↑](#footnote-ref-46)
47. <http://www.europarl.europa.eu/RegData/etudes/workshop/join/2013/493037/IPOL-FEMM_AT%282013%29493037_EN.pdf> [↑](#footnote-ref-47)
48. <http://ec.europa.eu/justice/gender-equality/files/documents/130531_barcelona_en.pdf> [↑](#footnote-ref-48)
49. <http://www.europarl.europa.eu/RegData/etudes/workshop/join/2013/493037/IPOL-FEMM_AT(2013)493037_EN.pdf> [↑](#footnote-ref-49)
50. <http://ec.europa.eu/justice/gender-equality/files/documents/130531_barcelona_en.pdf> [↑](#footnote-ref-50)
51. <https://osp.stat.gov.lt/documents/10180/0/neformalusis+ugdymas_metainfo/1b7cb230-4410-4c09-b166-f5cde160e158> [↑](#footnote-ref-51)
52. <http://www.euro.who.int/__data/assets/pdf_file/0004/64966/E92560.pdf> [↑](#footnote-ref-52)
53. <http://socialiniupaslaugucentras.lt/norintiems-gauti-socialines-pagalbos-namuose-paslaugas.html> [↑](#footnote-ref-53)
54. <https://osp.stat.gov.lt/informaciniai-pranesimai?eventId=94157> [↑](#footnote-ref-54)
55. <https://osp.stat.gov.lt/documents/10180/0/moteru+ir+vyru+DU+atotrukis_metainfo> [↑](#footnote-ref-55)
56. <https://osp.stat.gov.lt/informaciniai-pranesimai?eventId=94157> [↑](#footnote-ref-56)
57. <https://ec.europa.eu/info/sites/info/files/european-semester_thematic-factsheet_labour-force-participation-women_en.pdf> [↑](#footnote-ref-57)
58. <http://www.europarl.europa.eu/RegData/etudes/STUD/2016/571363/IPOL_STU(2016)571363_EN.pdf> [↑](#footnote-ref-58)
59. <http://www.sodra.lt/lt/situacijos/isankstine-pensija> [↑](#footnote-ref-59)
60. <https://www.15min.lt/naujiena/aktualu/sociumas/isankstine-pensija-kas-jos-kreipiasi-ir-ka-butina-zinoti-1083-856744> [↑](#footnote-ref-60)
61. <http://www.vilnius.lt/index.php?3052657907> [↑](#footnote-ref-61)
62. <http://www.socialiniszemelapis.lt/index.php?-1309863976> [↑](#footnote-ref-62)
63. <https://ec.europa.eu/epale/sites/epale/files/00033.docx> [↑](#footnote-ref-63)
64. <http://www.vilnius.lt/index.php?3052657907> [↑](#footnote-ref-64)
65. <https://ec.europa.eu/epale/sites/epale/files/00033.docx> [↑](#footnote-ref-65)
66. <http://www.vilnius.lt/index.php?3052657907> [↑](#footnote-ref-66)
67. <http://www.un.org/womenwatch/daw/egm/eql-men/FinalReport.pdf> [↑](#footnote-ref-67)
68. Visuomenės sveikatos būklė Lietuvos savivaldybėse 2016 (HI (SIC)). [↑](#footnote-ref-68)
69. Visuomenės sveikatos būklė Lietuvos savivaldybėse 2016 (HI (SIC)). [↑](#footnote-ref-69)
70. Visuomenės sveikatos būklė Lietuvos savivaldybėse 2016 (HI (SIC)). [↑](#footnote-ref-70)
71. Visuomenės sveikatos būklė Lietuvos savivaldybėse 2016 (HI (SIC)). [↑](#footnote-ref-71)
72. <http://www.springer.com/gp/book/9789812871879> [↑](#footnote-ref-72)
73. Visuomenės sveikatos būklė Lietuvos savivaldybėse 2016 (HI (SIC)). [↑](#footnote-ref-73)
74. <http://www.springer.com/gp/book/9789812871879> [↑](#footnote-ref-74)
75. <http://www.hi.lt/uploads/pdf/padaliniai/BAS/Vaiku%20sveikata%202001-2013%20pdf.pdf> [↑](#footnote-ref-75)
76. <http://www.hi.lt/uploads/pdf/padaliniai/BAS/Vaiku%20sveikata%202001-2013%20pdf.pdf> [↑](#footnote-ref-76)
77. <http://www.who.int/reproductivehealth/topics/violence/sexual_violence/en/> [↑](#footnote-ref-77)
78. <http://ec.europa.eu/eurostat/statistics-explained/index.php/Crime_and_criminal_justice_statistics/lt#Seksualin.C4.97_prievarta> [↑](#footnote-ref-78)
79. <https://policija.lrv.lt/lt/veiklos-sritys/viesosios-tvarkos-ir-gyventoju-saugumo-uztikrinimas/smurtas-artimoje-aplinkoje/kur-kreiptis-patyrus-smurta/specializuotos-pagalbos-centrai> [↑](#footnote-ref-79)
80. <https://policija.lrv.lt/lt/veiklos-sritys/viesosios-tvarkos-ir-gyventoju-saugumo-uztikrinimas/smurtas-artimoje-aplinkoje/kur-kreiptis-patyrus-smurta/specializuotos-pagalbos-centrai> [↑](#footnote-ref-80)
81. <https://policija.lrv.lt/lt/veiklos-sritys/viesosios-tvarkos-ir-gyventoju-saugumo-uztikrinimas/smurtas-artimoje-aplinkoje/kur-kreiptis-patyrus-smurta/specializuotos-pagalbos-centrai> [↑](#footnote-ref-81)
82. <https://policija.lrv.lt/lt/veiklos-sritys/viesosios-tvarkos-ir-gyventoju-saugumo-uztikrinimas/smurtas-artimoje-aplinkoje/kur-kreiptis-patyrus-smurta/specializuotos-pagalbos-centrai> [↑](#footnote-ref-82)
83. *2016-2019 m. strateginiai įsipareigojimai užtikrinti lyčių lygybę*. Europos Komisija [↑](#footnote-ref-83)
84. <https://osp.stat.gov.lt/documents/10180/576798/Skurdo_rodikliu_metodika_2016.pdf> [↑](#footnote-ref-84)
85. <https://www.researchgate.net/publication/274707083_Contested_Gender_Equality_and_Policy_Variety_in_Europe_Introducing_a_Critical_Frame_Analysis_Approach_Mieke_Verloo_and_Emanuela_Lombardo> [↑](#footnote-ref-85)